Tesla hæver prisen på Model 3

Tesla har hævet prisen på Model 3. Indstigningsudgaven med en rækkevidde på 491 kilometer er blevet 23.500 kroner dyrere siden november sidste år. Den dyrere Long Range udgave med 602 kilometers rækkevidde er blevet hele 38.448 kroner dyrere.

Den hurtigste og kraftigste version, Model 3 Performance, er “kun” steget med 12.494 kroner. Men det betyder, at den nu er kommet over en halv million.

Den største stigning er dog på Model Y. I november kunne Long Range-udgaven bestilles for 499.412 kroner. Prisen er nu 539.816 kroner – altså en stigning på 40.404 kroner. Performance-udgaven er steget med 12.404 kroner til 603.816 kroner. Det er dog de danske afgiftsændringer, der er synderen.

“Model Y-prisen steg med ca. 12.000 kroner på grund af afgiftsændringer den 1. januar. Den prisstigning er ikke udløst af Tesla,” skriver Maria Lantz fra Tesla til iNPUT.

Prisstigningerne er ikke usædvanlige; Tesla justerer løbende priserne på sine biler. Denne gang tages der dog ved. Der spekuleres i, om stigningerne skyldes komponentmangel på grund af krigen i Ukraine. Eller om prisstigningen på nikkel spiller ind.

Det er dog kun de dyrere modeller af Tesla Model 3 og Model Y’erne, der benytter nikkel-batterier (NCMA).

Tesla bekræftede for nyligt, at produktionen på Gigafactory-Berlin er kommet i omdrejninger og de første europæisk byggede Model Y vil blive leveret til kunderne senere i denne måned.

Der blev i årets første to måneder indregistreret 22 nye Model 3 og 188 Model Y herhjemme. 3’eren er den absolut mest populære elbil. Mere end hver femte nye elbil, der er blevet indregistreret i Danmark, er en 3’er.

Tesla hæver prisen på Model 3