Tesla hæver priserne igen – Model 3 er steget 15.000 på en uge

Tesla har hævet priserne. Igen. Købte du en Model 3 Standard Range i sidste uge, var prisen 423.490 kroner. Bestiller du den samme bil i dag, koster den 15.000 mere, nemlig 438.490 kroner.

Men det er ikke bare Standard Range, der er steget i pris. Tesla har hævet priserne på alle varianter – og på den billigste Model Y. Det er kun Performance-udgaven af Model Y, der er sluppet fri i denne omgang.

Som vi kunne fortælle i sidste uge har der allerede været seriøse prisstigninger hos Tesla i løbet af de seneste måneder. Således har de kunder, der købte Model 3 Long Range i oktober, sparet voldsomme 52.512 kroner i forhold til prisen i dag.

Tesla forklarede i sidste uge november måneds prisstigning med, at Model 3 SR+ blev til Model 3 AWD og fik længere rækkevide og flere features. I dag starter konfiguratoren også med 20″ hjul og ikke 19″ som dengang.

Vi har bedt om en forklaring på denne uges prisstigninger og afventer svaret. Herunder priserne på de forskellige varianter af Model 3:

Tesla Model 3 | Standard Range | Long Range | Performance
2. november 2021 | 399.990 kr. | 449.080 kr. | 495.268 kr.
11. marts 2022 | 423.490 kr. | 487.528 kr. | 507.762 kr.
16. marts 2022 | 438.490 kr. | 501.592 kr. | 519.992 kr.
| | |
11.-16. marts 2022 | +15.000 kr. | +14.064 kr. | +12.230 kr.
November-marts | +38.500 kr. | +52.512 kr. | +24.724 kr.

Model Y er blevet 63.000 dyrere

Også Model Y Long Range er ramt af ugens prisstigninger. I forhold til sidste uge er prisen blevet 23.184 kroner højere. Set over perioden 1. november til i dag, er prisen steget med hele 63.588 kroner. Før nytår kunne man købe Model Y LR for 499.412 kroner, men over nytår blev den ramt af afgifter og skatl hvilket fik prisen op på 539.816 kroner. I dag er prisen 563.000 kroner for nøjagtig den samme bil.

Tesla Model Y | Long Range | Performance
2. november 2021 | 499.412 kr. | 591.412 kr.
11. marts 2022 | 539.816 kr. | 603.816 kr.
16. marts 2022 | 563.000 kr. | 603.816 kr.
| |
11.-16. marts 2022 | +23.184 kr. | –
November-marts | +63.588 kr. | +12.404 kr.

Tesla hæver priserne igen – Model 3 er steget 15.000 på en uge