Kæmpe prisfald på Tesla Model Y og Model 3

Bilkøbere med planer om at anskaffe sig en Tesla, kan se frem til at slippe væsentlig billigere, end hvis de havde købt forleden. I nattens mulm og mørke har der nemlig været et historisk stort prisfald på Tesla Model Y og Model 3. Priserne er sænket med 30 procent i hele Europa – også herhjemme.

Størst er prisfaldet på Model Y. Det er på hele 30 procent, på de eksemplarer der bygges i Gigafactory Berlin. En Tesla Y Long Range kostede i går 560.000 kroner og nu 425.000 kroner.

Men også Model 3 er blevet væsentlig billigere at komme i nærheden af, med en 25 procents nedsættelse.

Eksempelvis er Tesla Model 3 Long Range sat ned med hele 70.000 kroner. Igår stod bilen til omkring 490.000 kroner, men i dag kan den bestilles for 419.900 kroner. Den billigste Model 3 kan nu købes for 359.990 kroner. Indtil prisnedsættelsen år kostede den mere end 420.000 kroner.

Skærmbillede fra Teslas hjemmeside.

Tesla Model Y er allerede en af de mest populære elbiler på markedet. Sidste år var det den tredjebedst sælgende elbilsmodel herhjemme. Som en bruger på Facebooksiden “Elbilforeningen i Danmark” skriver:

“Hvis de holder de priser, bliver det svært at finde sin Tesla i Fields parkeringskælder. Hver anden bil vil jo være en hvid Tesla model Y eller 3.”

De nye priser

Tesla Model 3 | Prisfald | Nuværende pris
Baghjulstræk | -91.190 kr. | 359.990 kr.
Long Range | -127.882 kr. | 419.990 kr.
Performance | -97.082 kr. | 469.990 kr.

(kilde: Tesla.com)

Tesla Model Y | Prisfald | Nuværende pris
Model Y | -101.218 kr. | 374.990 kr.
Long Range | -159.300 kr. | 429.990 kr.
Performance | -127.200 kr. | 502.896 kr.

(Kilde: Tesla.com)

De historisk store prisfald kan få store konsekvenser for både bilsalget i Europa og skiftet til grønne biler. Det store spørgsmål er, om konkurrenterne nu går med på legen og sænker sine priser? Skal vi ikke gætte på, at der regnes på livet løs hos eksempelvis Volkswagen i disse timer?

I sidste måned sagde Musk, at “radikale renteændringer” havde ændret udsigterne for hele branchen, og at Tesla kunne være nødsaget til at sænke priserne for at opretholde volumenvækst, hvilket ville resultere i lavere fortjeneste.

Får prisfaldet dig til at overveje at skifte fossilbilen ud med en Tesla? Skriv dine tanker i kommentarsporet nedenfor …

Kæmpe prisfald på Tesla Model Y og Model 3